Video en foto's: Bekendstelling van Ingrid Jonker – 'n biografie deur Petrovna Metelerkamp - LitNet
2018-05-09 at 20:47
Fantastiese werk Petrovna. Weereens dankie en wel gedaan!
Dankie Simone - en jy laat ook haar naam voortleef!
2018-05-14 at 10:43
Petrovna, weet jy van die keer toe Ingrid uit die see by Drieankerbaai gered was deur 'n polisieman van Seepunt-polisiestasie? Sy naam was Patric (Pat) Pietersen. Pat het ongelukkig op die grens gesterf.
2018-05-16 at 09:08
Hallo Ronel, Ek het by die polisiestasie iets hiervan gehoor, baie lank gelede. Sal die inligting moet soek, maar ek dink amper daar is iets oor Pietersen se heldedaad geskryf in die polisie se tydskrif. Weet jy daarvan? Hoe ken jy hom?
2018-05-16 at 09:35
More, Petrovna. Ek het Januarie 1977 by die nuwe polisiestasie as klerk begin werk. Ek het vir Pat geken, hy was toe 'n sersant. Hy het my self daarvan vertel. Soos ek genoem het, hy is - ek dink 1978 - op die Grens dood. Sy vrou was 'n haarkapster as ek nou uit my brein se argiewe moet grawe.
Die "ou" polisiestasie was op die perseel waar die ouetehuis staan en dit was sover ek weet toe dit nog in gebruik was. Ek kan probeer om iemand op te spoor wat dalk meer daarvan weet, anders behoort die polisie-argiewe seker nog 'n Servamus te hê waarin die artikel verskyn.
Pat was na die insident 'n groot aanhanger van haar. Hy het vertel hoe hy by haar gesit het met sy tuniekbaadjie om haar en met haar gepraat het.
2018-11-02 at 15:57
Petrovna of Suzette, Ek en Sers. Petersen was die twee polisiebeamptes aan diens die tragiese nag, kontak my asb ek het baie inligting vir u.
2018-11-02 at 17:16
Neville, dis regtig baie interessant om te weet en ek sal self meer wou weet. Ek kan nie dink dat ek jou op Seepunt-stasie ontmoet het nie. Dis wonderlik dat jy die res van die verhaal kan volmaak.
Ronel, nee Pat het haar nie uit die see gered nie, dit was n ander insident. Sy vrou Bettie het in die bank gewerk. Ek glo Ingrid se laaste ete was saam met ons, toebroodjies en koffie uit Pat se koffiebottel. Daardie oggenduur toe sy by die polisiestasie instap was haar woorde aan my: "Ek gaan selfmoord pleeg." Ek onthou dit soos gister.